Kaksikute teo õppetunnid Kogu see lugu kujutab endast õppetundi, mis on esimene nende hulgas, mille kõik  püüdlejad peavad omandama. Kuid seda ei saa teha enne, kui on läbitud proovid Jääras ja Sõnnis. Seejärel peab jünger füüsilisel tasandil, aju väljas ja oma rändavas teadvuses registreerima hingega saadud kontakte ja õppima tundma hinge omadusi. Ta ei tohi enam olla nägemustes viibiv müstik; oma saavutustele müstika alal peab ta lisama okultse reaalsusetunnetuse. Selle momendi unustavad püüdlejad tihti ära. Nad puhkavad loorberitel, rahuldatuna püüdlemise faktist ja oma taevase eesmärgi nägemisest. Nad on  vaatamata eluraskustele saavutanud seisundi, mida iseloomustab siirus, heasoovlikkus, meeldiv iseloom; nende motiivid on ausad; nad on valmis täitma nõudmisi; nad on rahul sellega, et on saavutanud teatud arenguastme, mis lubab neil edasi minna. Kuid ometi on üks asi, mis neil puudub. Seda võiks nimetada "kohaloleku tehnikaks". Nad usuvad hinge olemasolusse; täiuslikkuse saavutamise võimalusse; Teesse, mida mööda tuleb astuda. Kuid nad ei ole veel suutnud kanda seda teadmist vaimuvalda, seetõttu ei oska nad oma  eesmärki saavutada. Sellepärast tuleb neil nagu Heraklesel alustada viieastmelist otsingut.